 I-IMF ithi izimisele ngokusiza iZimbabwe News24I-IMF ithi izimisele ngokusiza iZimbabweJohannesburg - I-International Monetary Fund IMF ithi izothumela izikhulu zayo eZimbabwe ngenhloso yokusiza izwe emizamweni yalo yokuqhamuka nemigomo ezisiza ekuvuseni umnotho.I-IMF ithi izosebenzisana eduzane naleli lizwe osekuphele iminyaka eminingi likhishwa inyumbazane futhi lingakwazi ukuboleka imali kwi-IMF.Le nhlangano ithi isimi ngomumo ukufaka igxalaba isize iziphathimandla zaseZimbabwe.UMengameli omusha wezwe u-Emmerson Mnangagwa uhlanganise iKhabhinethi kanti thina sikulungele ukusebenzisana eduze nezwe kanti ongqongqoshe kumele basisize ekutheni lokho kube yimpumelelo, kusho okhulumela i-IMF uGerry Rice.OLUNYE UDABA: Ukuthula nothando ngaphezu kwakho konke - kusho uRobert Mugabe JrUMnangagwa ngoLwesibili uqoke ibamba likaNgqongqoshe wezeziMali wabe esebeka umnqamulajuqu wezinyanga ezintathu zokuba kubuyiswe imali yezwe ethukuswe kwamanye amazwe ngabantu abathile kanye nezinkampani.UMnangagwa uphinde wathembisa ngokulwa nenkohlakalo okuyiyona ebibatshazwa kakhulu ngaphansi kobuholi bukaRobert Mugabe beminyaka engu-37.NgoLwesihlanu, uMnangagwa uthole ukugxekwa ngokwethula iKhabhinethi elibandakanya ukunikezwa kobhululu bakhe ababili abasembuthweni wezempi izikhundla eziphezulu.Kuleli Khabhinethi kuphinde kubonakale nababesezikhundleni kuhulumeni kaMugabe kanye nokushaywa ngesithende kwamaqembu aphikisayo. 